डीबी स्टार. धनबाद
डीबी स्टार. धनबाद
हावड़ासे धनबाद आए एक यात्री ने डीबी स्टार को बताया कि गुरुवार को वह ब्लैक डायमंड एक्सप्रेस से धनबाद पहुंचा। उसके पास एक छोटा कार्टून था। जिसमें कांच के कुछ बरतन और सामान थे। प्लेटफार्म पर दो युवक ने उसे रोककर कार्टून दिखाने को कहा। उन लोगों ने बताया कि कार्टून में गैरकानूनी सामान हैं। कुछ पैसे दो अन्यथा पुलिस के पास चलो। इतने में एक पुलिसकर्मी भी वहां आया और उसे थाने चलने को कहा। जब वह थाना चलने को तैयार हो गया तो उससे जबरन 300 रुपए लिए गए। उन लोगों ने कहा कि जेल में सड़ जाओगे। वहीं मटकुरिया के एक सैलून संचालक से शनिवार को देह व्यापार चलाने की बात कहकर 5 हजार रुपए वसूल किया गया। साथ में पुलिस के चार जवान भी थे। सैलून संचालक को युवक और पुलिस वाले बैंक मोड़ थाना के मेन गेट तक ले गए। फिर सुलह करने की बात कहकर 5 हजार ऐंठ लिए। जबकि रेलवे स्टेशन के टिकट निरीक्षकों ने डीबी स्टार को बताया कि तीन-चार युवक अक्सर स्टेशन क्षेत्र में आते हैं। तस्वीर वगैरह खींच कर उनसे रकम की मांग करते हैं। नहीं देने पर धमकाया जाता है कि विजलेंस में खबर कर देंगे, नौकरी चली जाएगी।
कौन लोग हैं गिरोह में
डीबीस्टार को जानकारी है कि चार-पांच युवकों का गिरोह शहर के व्यवसायियों, पैथोलोजी सेंटर, और स्टेशन में सामान लेकर आने वालों को धमका कर रकम ऐंठ रहा है। इसमें नया बाजार, केंदुआ और शहर के ही कुछ युवक शामिल हैं। साथ में कुछ पुलिस जवान भी हैं। वे आसामी दबोचने के बाद प्रकट हो जाते हैं। थाना चलने कहते हैं, एसपी - डीएसपी का धौंस देते हैं, अखबार में फोटो छापने की धमकी देते हैं। लोग मुंहमांगी रकम देते हैं।
किनक्षेत्रों में सक्रियता : बैंकमोड़, स्टेशन परिसर, बरटांड़, सरायढेला, स्टील गेट में गिरोह सक्रिय हैं। स्टील गेट के एक पैथोलैब संचालक, एलसी रोड की एक समाजसेविका, रेलवे स्टेशन के टीटीई और जीआरपी जवान, बैंक मोड़ के सैलून संचालक से डीबी स्टार ने बात कर पूरे मामले की जानकारी हासिल की।
पुलिस के लिए वसूली करने वाले कई गिरोह
पुलिस-दादाओं की दोस्ती से तबाह हो रहे लोग
hne_Deva hne_Deva hin_Deva hin_Deva hin_Deva hin_Deva hin_Deva hin_Deva